BJC เผยบ.ย่อยเซ็นตั้งบ.ร่วมทุนกับ “อินเตอร์เน็ต อินนิซิเอทีฟ เจแปน” ให้บริการ Cloud
BJC เผยบริษัทย่อย “ที.ซี.ซี.เทคโนโลยี” เซ็นตั้งบริษัทร่วมทุนกับ “อินเตอร์เน็ต อินนิซิเอทีฟ เจแปน” เพื่อให้บริการ Cloud
22 ธ.ค. 2558

บริษัท เบอร์ลี่ ยุคเกอร์ จำกัด (มหาชน) หรือ BJC ระบุว่า บริษัท ที.ซี.ซี.เทคโนโลยี จำกัด (TCCT) ซึ่งเป็นบริษัทย่อยในไทย ได้ทำสัญญาร่วมทุนกับบริษัท อินเตอร์เน็ต อินนิซิเอทีฟ เจแปน (IIJ) เพื่อร่วมทุนในการดำเนินธุรกิจบริการ Cloud และบริการอื่นๆที่เกี่ยวข้องกับผลิตภัณฑ์ดังกล่าว โดยจัดตั้งบริษัทร่วมทุนในไทย ทุนจดทะเบียน 200 ล้านบาท โดย TCCT จะถือหุ้น 60% และ IIJ ถือหุ้น 40%  ซึ่งจะทำให้บริษัทร่วมทุนใหม่ดังกล่าวมีสถานะเป็นบริษัทย่อยของ TCCT ต่อไป
สำหรับแหล่งเงินที่จะใช้ลงทุนจะมาจากเงินกู้ยืม ซึ่งการเข้าร่วมทุนครั้งนี้เพื่อเป็นผู้นำการให้บริการ Cloud ในเรื่องของการให้บริการที่มีศักยภาพในราคาที่แข่งขันในตลาดได้ รวมถึงเป็นผู้นำทางด้านนวัตกรรมของธุรกิจ Cloud ซึ่งจะช่วยขยายธุรกิจการให้บริการ Cloud ของบริษัท